Diari Oficial de la Generalitat Valenciana


Sumari del DOGV 7033, del 28-05-2013 (2013/5243)

RESOLUCIÓ de 22 de març de 2013, del secretari autonòmic de Justícia, per la qual s'acorda ratificar l'acord d'extinció de la Fundación Ciudad de las Artes y las Ciencias - Comunitat Valenciana.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7033

Data del DOGV
:   28-05-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/5243


Data del document
:   22-03-2013

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 22 de març de 2013, del secretari autonòmic de Justícia, per la qual s'acorda ratificar l'acord d'extinció de la Fundación Ciudad de las Artes y las Ciencias - Comunitat Valenciana. [2013/5243]  
Vist l'expedient sobre la ratificació per part del Protectorat de l'acord d'extinció adoptat pel Patronat de la Fundación Ciudad de las Artes y las Ciencias - Comunitat Valenciana, d'ara en avant la Fundació, d'acord amb els següents:  
  
Fets  
Primer. Amb data de registre d'entrada en el Registre Auxiliar de la Conselleria de Governació i Justícia 10 de gener de 2013, la Fundació esmentada va presentar la sol·licitud de ratificació de l'acord d'extinció adoptat pel seu Patronat el 13 de novembre de 2012, per la impossibilitat material del compliment dels fins fundacionals.  
Segon. La Fundació es va classificar per la Resolució de 20 de juliol de 2000, de la secretària general de la Conselleria de Justícia i Administracions Públiques, amb el caràcter de cultural.  
El seu fundador va ser l'entitat Ciutat de les Arts i de les Ciències, SA (CACSA), representada pel president del seu Consell d'Administració, el vicepresident primer del Consell de Generalitat Valenciana, José-Luis Olivas Martínez.  
De conformitat amb l'article 6 dels seus Estatuts, la Fundació té per objecte la divulgació, el foment, la promoció, l'estímul, el suport i el desenrotllament de la ciència i la tecnologia i de totes les accions científiques, culturals, educatives i d'una altra índole que tinguen relació amb això i les activitats a desenrotllar pel Museu de les Ciències de València.  
La dotació inicial va ser de cinquanta milions de pessetes (86.223.999 PTA), equivalents a tres-cents mil cinc-cents sis euros amb cinc cèntims d'euro (300.506,05 euros). Amb aportació de forma successiva, i s'ha desemborsat el 25 % d'esta, 00.192.077 PTA, equivalents 75.126,51 euros, en l'acte constitutiu.  
Per la Resolució de 9 de setembre de 2011, del secretari autonòmic de Justícia de la Conselleria de Justícia i Benestar Social, es va inscriure en el Registre de Fundacions de la Comunitat Valenciana, la compleció de la dotació, que va quedar establida en tres-cents mil cinc-cents sis euros amb cinc cèntims (300.506,05 €).  
L'últim Patronat inscrit en el Registre de Fundacions de la Comunitat Valenciana, per la Resolució del secretari autonòmic de Justícia d'11 d'octubre de 2012, és el següent: patrons vitalicis: patrona-presidenta: 1. La presidenta del Consell d'Administració de Ciutat de les Arts i les Ciències, SAU: Lola Johnson Sastre, patrona-secretària: 2. La directora general de Ciutat de les Arts i de les Ciències, SAU, Henar Molinero Sáenz; 3. El director general de Projectes Estratègics de la Conselleria de Turisme, Cultura i Esport, Ignacio Ventura García, 4. El president del Consell Assessor de la Fundació, Santiago Grisolía García. Patrons electius: 5. La Fundació Bancaixa, representada pel seu vicepresident, Javier Quesada Ibáñez, i 6. L'entitat Telefónica España, SAU (per designar representant). Després de la nova reestructuració del Consell, s'ha aportat al Registre de Fundacions de la Comunitat Valenciana l'acceptació amb data 4 de gener de 2013, com a patrona - presidenta la consellera d'Educació, Cultura i Esport, M.ª José Catalá Verdet.  
  
Tercer. Esta extinció s'emmarca dins del procés de reestructuració de sector públic fundacional iniciat pel Consell.  
Amb data 3 d'agost de 2012, el Consell va autoritzar l'extinció de diverses fundacions pertanyents al sector públic de la Generalitat, entre estes, la de la Fundació Ciutat de les Arts i les Ciències - Comunitat Valenciana.  
Amb data 13 de novembre de 2012, el Patronat de la Fundació va adoptar l'acord d'extinció, protocol·litzat en l'escriptura pública de 31 de desembre de 2012, autoritzada pel notari de l'il·lustre col·legi de València, Juan Bover Belenguer.   
En esta reunió es van aprovar la memòria explicativa, el projecte de liquidació, la designació de liquidadors i la documentació relativa a la situació patrimonial de la Fundació a data adopció de l'acord d'extinció.  
La causa legal d'extinció al·legada és la impossibilitat del compliment de fi fundacional, de conformitat amb l'article 31.c Llei 50/2002, de 26 de desembre de Fundacions. La memòria justificativa, assenyala que, davant de l'Acord del Consell de 2 d'agost de 2012, pel qual s'autoritzen mesures de racionalització del sector públic fundacional de la Generalitat: «i és açò conseqüència d'impossible desenrotllament i la consecució del fi fundacional davant de l'evidència carència de recursos amb què finançar a l'activitat fundacional».  
Quart. En la reunió esmentada de 13 de novembre de 2012, i tal com consta en l'escriptura pública de 31 de desembre de 2012, el Patronat va nomenar liquidadors Henar Molinero Sáenz i Ignacio Ventura García, i els faculta per a verificar totes les actuacions que se necessiten amb vista a l'efectivitat de l'acord d'extinció i el procés liquidatori.  
Consta l'informe favorable a la dita composició de la Comissió Liquidadora del secretari autonòmic del Sector Públic Empresarial, de 6 de novembre de 2012.   
Així mateix i de conformitat amb el que establix l'article 36 dels Estatuts de la Fundació: «els béns i drets resultants de la liquidació es destinaran a una entitat que perseguisca fins d'interés general o a la Generalitat».   
A estos efectes, s'aporta el Projecte de Distribució dels Béns i Drets Resultants de la Liquidació i Projecte d'Actuació de Liquidadors, aprovat pel Patronat el 13 de desembre de 2012, assenyalant respecte d'això: «el Patronat de la Fundació, d'acord amb els Estatuts de la Fundació i la normativa vigent, proposa que els béns i drets resultants de la liquidació, queden a la disposició del CulturArts Generalitat, a excepció dels actius inclosos sota els epígrafs Aquari de Meduses, Globus, Taller Robots i Turbulence que es proposa que queden a la disposició de la Generalitat Valenciana».  
En este sentit, pel Decret Llei 7/2012, de 19 d'octubre, del Consell, de Mesures de Reestructuració i Racionalització del sector públic Empresarial i Fundacional de la Generalitat, es va procedir a modificar l'article 50 de la Llei 6/1993, de 31 de desembre, de Pressupostos de la Generalitat per a l'exercici 1994, que va crear l'entitat de dret públic Teatres de la Generalitat. Així, l'article 50 citat té, després de la seua modificació, la redacció següent:   
«1. L'entitat de dret públic Teatres de la Generalitat passa a denominar-se CulturArts Generalitat, que conserva la seua naturalesa d'entitat de dret públic, i consegüentment la seua personalitat jurídica, patrimoni propi, recursos i plena capacitat d'obrar per a la realització dels seus fins de desenrotllament de la política de la Generalitat en l'àmbit de la cultura, art i oci en general, i de les arts escèniques, de la música, la cinematografia i els museus en particular, així com en relació amb les activitats de conservació i restauració del patrimoni, de foment d'unitats artístiques estables i de gestió d'espais culturals».  
  
Quint. S'adjunten a l'acord d'extinció els comptes anuals adoptats a data de l'acord d'extinció. Consta, així mateix, l'informe de la Secció de Comptabilitat del Servici d'Entitats Jurídiques de 16 de gener de 2013, en el qual es dóna compte que la Fundació ha presentat els comptes regularment i els té depositats fins a 2009. Els comptes de 2010 i 2011 s'han completat incorporant a l'expedient les respectives còpies dels informes d'auditoria extrets dels Comptes Generals de la Generalitat de 2010 i 2011.  
Este informe conclou assenyalant: «A data de l'acord d'extinció la Fundació té un actiu total de 374.935,50 euros i un passiu exigible de 290.908,20 euros, de tot això resulta un patrimoni net de 84.027,30 i uns fons propis de 29.536,81 euros, que són inferiors a la dotació fundacional a causa de les pèrdues acumulades, sobretot en l'exercici 2011, per import de 457.332,75 euros.   
La fundació ha presentat el projecte de distribució dels béns resultants de la liquidació i el projecte d'actuació dels liquidadors, de les previsions del qual s'inferix que el resultat de la liquidació serà deficitari en -27.535,72 euros. No obstant això que s'ha exposat anteriorment, la fundació també posseïx un immobilitzat per un valor comptable de 70.625,84 euros i unes existències de 5.190,96 euros, actius que es proposa que passen a la disposició de la nova entitat de dret públic CulturArts Generalitat.   
Des del punt de vista econòmic comptable s'estima que l'expedient d'extinció està suficientment documentat, encara que, pel fet de figurar encara en el balanç d'extinció comptes de deutors i creditors pendents de saldar, no serà possible determinar el romanent a transferir a CulturalArts Generalitat fins al tancament de les pertinents operacions de liquidació».   
Sext. Atenent els antecedents esmentats, la Comissió del Protectorat, en la sessió de 12 de març de 2013, va informar favorablement, entre altres, el punt del dia corresponent a la ratificació de l'acord d'extinció aprovat pel Patronat de la Fundación Ciudad de las Artes y las Ciencias - Comunitat Valenciana, en els termes expressats en els apartats precedents.  
  
Fonaments de dret  
Primer. L'article 9 del Decret 05/2011, de 21 de juny, del president de la Generalitat, pel qual es determinen les conselleries en què s'organitza l'Administració de la Generalitat, així com l'article 1 del Reglament Orgànic i Funcional de la Conselleria de Justícia i Benestar Social, aprovat per Decret 99/2011, de 26 d'agost del Consell, determina que a esta Conselleria correspon exercir, entre altres, les competències en matèria de fundacions.  
Segon. L'article 2 del Reglament de Fundacions de la Comunitat Valenciana, aprovat per Decret 68/2011, de 27 de maig, del Consell, establix que el Protectorat de les Fundacions de la Comunitat Valenciana s'exercix per la Conselleria competent en matèria de fundacions, i correspon al conseller la titularitat del Protectorat, sense perjuí de la possibilitat de la seua delegació o desconcentració.  
  
Tercer. Esta Secretaria Autonòmica de Justícia és competent per a conéixer i resoldre este expedient per delegació de l'exercici de competències en virtut del que establix la Resolució de 15 d'octubre de 2011, de la Conselleria de Justícia i Benestar Social, sobre delegació en la Secretaria Autonòmica de Justícia de l'exercici de determinades competències en matèria de fundacions.   
En tot cas, de conformitat amb l'article 13.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, les resolucions administratives que s'adopten per delegació es consideraran dictades per l'òrgan delegatori.  
Quart. De conformitat amb l'article 25 de la Llei 8/1998, de 9 de desembre, de Fundacions de la Comunitat Valenciana.  
«1. L'extinció de les fundacions es regirà pel que establixen els articles 31 i 32 de la Llei 50/2002, de 26 de desembre, de Fundacions.   
2. L'acord d'extinció o, si és el cas, la resolució judicial s'inscriuran en el Registre de Fundacions de la Comunitat Valenciana».  
L'article 31 mencionat de la Llei 50/2002, assenyala: «la fundació s'extingirà:  
c) Quan siga impossible la realització del fi fundacional, sense perjuí del que establixen els articles 29 i 30 d'esta Llei».  
D'acord amb el que s'ha assenyalat en l'article 32 del mateix text legal, relatiu a les formes d'extinció:  
«2. En els supòsits previstos en els paràgrafs b, c i e de l'article anterior, l'extinció de la fundació requerirà l'acord del Patronat ratificat pel Protectorat.  
Si no hi haguera acord del Patronat, o este no fóra ratificat pel Protectorat, l'extinció de la fundació requerirà una resolució judicial motivada, que podrà ser instada pel Protectorat o pel Patronat, segons els casos».  
Quint. De conformitat amb l'article 26 de la Llei 8/1998, l'extinció suposa l'obertura del procediment de liquidació, i es reflectiran les oportunes operacions en el balanç de liquidació, i es requerirà, igualment, l'aprovació del Patronat i la corresponent ratificació del Protectorat.  
  
Així mateix, els articles 39 i 40 del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, regulen els requisits i procediments d'extinció i liquidació de les fundacions.  
De esta forma, l'article 39 del Reglament esmentat establix que:  
«1. Quan el Patronat acorde extingir la fundació per haver-se realitzat íntegrament el fi fundacional, per resultar impossible la seua realització o per concórrer qualsevol altra causa prevista en l'acte constitutiu o en els Estatuts, haurà de sol·licitar la ratificació del Protectorat, per a la qual cosa adjuntarà la documentació següent:  
a) Certificat de l'acord d'extinció adoptat pel Patronat, emés pel secretari o la secretària amb el vistiplau del president o la presidenta.  
b) Memòria justificativa de la concurrència d'una causa d'extinció específica de les previstes en el primer paràgraf d'este apartat. En el cas que la causa d'extinció siga la impossibilitat de realitzar el fi fundacional, caldrà justificar, a més, la improcedència o la impossibilitat de modificar els Estatuts o de dur a terme un procés de fusió.  
  
c) Els comptes de l'entitat a data en què es va adoptar l'acord d'extinció.  
d) El projecte de distribució dels béns i drets resultants de la liquidació i, en el cas de no dur-se a terme pel mateix Patronat, proposta de designació de liquidadors i pla d'actuació d'estos.»  
  
Per la seua banda l'article 40.2 del Reglament assenyala que:  
«Durant el procés de liquidació, el Patronat no tindrà més facultats que la de cobrar crèdits, satisfer els deutes i formalitzar els actes pendents d'execució, sense que puga contraure més obligacions, excepte les que siguen necessàries per a la liquidació. Sense perjuí del que s'ha exposat anteriorment, el Patronat podrà apoderar o delegar l'execució material dels seus acords relatius al procés de liquidació».  
Sext. Quant a l'extinció de fundacions integrants del sector públic de la Generalitat s'exigix, a més dels requisits generals, els següents:  
  
a) L'acord del Consell (article 34 de la Llei 8/1998 mencionada), igual que ho va requerir la seua constitució.  
b) Respecte a l'obligació d'estar al dia en les obligacions comptables, s'ha de tindre present el text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 juny de 1991, del Consell de la Generalitat Valenciana, que establix:  
  
En l'article 5: «Tindran la consideració de fundacions públiques de la Generalitat Valenciana, als efectes d'esta llei, les fundacions en la dotació de les quals participen majoritàriament, directament o indirectament, la Generalitat Valenciana, les seues entitats autònomes, o altres entitats que conformen el seu sector públic. La seua creació requerirà en tot cas autorització prèvia del Govern Valencià».  
I en l'article 63 bis: «La Intervenció General de la Generalitat Valenciana realitzarà anualment l'auditoria dels comptes anuals de les entitats autònomes, empreses i fundacions a què es referix l'article 5 d'esta Llei».  
Per la seua banda, la disposició addicional primera, punt 2, del Decret 83/2012, d'1 de juny del Consell, pel qual s'aprova el Reglament de la Corporació Pública Empresarial Valenciana, establix: «En els processos d'extinció d'una fundació del sector públic de la Generalitat, l'acord del Patronat pel qual es propose la designació de liquidadors o d'una comissió de liquidació haurà de remetre's amb caràcter previ a la seua adopció a la conselleria competent en matèria d'economia per a informe preceptiu i vinculant d'esta sobre la idoneïtat del número i composició».  
Sèptim. L'article 26 mencionat de la Llei 8/1998, de 9 de desembre, de Fundacions de la Comunitat Valenciana, establix:  
«2. Els béns i drets resultants de la liquidació es destinaran a les fundacions o a les entitats no lucratives públiques o privades que perseguisquen fins d'interés general i que tinguen afectats els seus béns, fins i tot per al supòsit de la seua extinció, a la consecució d'aquells, i que hagen sigut designats en el negoci fundacional o en els estatuts de la fundació extingida. A falta d'això, este destí podrà ser decidit, en favor de les mateixes fundacions i entitats mencionades, pel Patronat, quan tinga reconeguda esta facultat pel fundador, i, a falta d'eixa facultat, correspondrà al Protectorat complir eixa comesa.  
  
3. Les fundacions constituïdes per persones juridicopúbliques podran preveure en els seus estatuts que els béns i drets resultants de la liquidació revertisquen al seu fundador.»  
Per la seua banda, els Estatuts de la Fundació establixen en l'article 36: «els béns i drets resultants de la liquidació es destinaran a una entitat que perseguisca fins d'interés general o a la Generalitat».  
Octau. Atenent l'article 47.14 del Reglament de Fundacions de la Comunitat Valenciana, aprovat per Decret 68/2011, de 27 de maig, del Consell, són actes objecte d'inscripció en el Registre de Fundacions de la Comunitat Valenciana, entre altres: «L'extinció de la fundació, liquidació d'esta, i destí donat als béns fundacionals».  
Nové. S'ha donat compliment al que establix l'article 41.2.g del Reglament de Fundacions de la Comunitat Valenciana, aprovat per Decret 68/2011, de 27 de maig, del Consell que establix:   
«2. En l'exercici de les funcions que li corresponen, el Protectorat podrà sol·licitar l'informe de la Comissió i, en particular, en els supòsits següents:  
g) En l'exercici de les potestats que té atribuïdes en matèria de modificació, fusió i extinció de fundacions».  
Vistos els preceptes legals citats, els articles 39 i 40 del Reglament de Fundacions de la Comunitat Valenciana (aprovat per Decret 68/2011, de 27 de maig, del Consell) i la resta de generals de pertinent aplicació, així com el que s'ha informat per la Comissió del Protectorat de 12 de març de 2013, resolc:  
  
Primer  
Ratificar l'acord d'extinció de la Fundación Ciudad de las Artes y las Ciencias - Comunitat Valenciana, adoptat pel seu Patronat amb data 13 de novembre de 2012, en els termes descrits en esta resolució.  
  
  
Segon  
Inscriure en el Registre de Fundacions de la Comunitat Valenciana la ratificació de l'acord d'extinció esmentat.  
  
Tercer  
Establir com a destinatari dels béns i drets resultants de la liquidació l'entitat del CulturArts Generalitat, a excepció dels actius inclosos sota els epígrafs Aquari de Meduses, Globus, Taller Robots i Turbulence que seran transferits a la Generalitat Valenciana».  
  
Es recorda que la liquidació de la Fundació s'haurà de realitzar en els termes expressats en l'article 26.1 de la Llei 8/1998, de 9 de desembre, de Fundacions de la Comunitat Valenciana, segons el qual:  
«L'extinció de la fundació, excepte en els supòsits en què té lloc com a conseqüència d'una fusió, determinarà l'obertura del procediment de liquidació, que es realitzarà pel Patronat de la Fundació sota el control del Protectorat. El Patronat no tindrà més facultats que la de cobrar crèdits, satisfer els deutes i formalitzar els actes pendents d'execució, sense que puga contraure més obligacions, excepte les que siguen necessàries per a la liquidació. Acabades les operacions, formarà l'oportú balanç de liquidació, que haurà de ser aprovat pel Patronat i sotmés a la ratificació pel Protectorat.  
  
Dictada esta, es procedirà a complir el que establix l'apartat següent, per a finalitzar la liquidació. Conclosa esta, es farà constar en el Registre de Fundacions de la Comunitat Valenciana la seua baixa, a sol·licitud del Patronat, per un escrit dirigit al Registre a què s'acompanyarà del certificat de l'acord aprovatori del balanç de liquidació, la ratificació d'este pel Protectorat i una còpia dels documents en què s'hagen formalitzat les operacions a què es referix l'apartat següent. No obstant això, la baixa de la fundació en el Registre, si resulten operacions pendents d'execució o formalització, hauran de ser dutes a terme pel Protectorat».  
Tot això sense perjuí de l'obligació legal de la Fundació respecte de la presentació dels comptes aprovats pel Patronat relatius a l'exercici 2012, així com la corresponent auditoria en els casos i terminis legalment exigibles.  
Que es notifique esta resolució que és definitiva en via administrativa i contra la qual podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, d'acord amb el que establixen els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí de poder interposar, si és el cas, recurs potestatiu de reposició, en el termini d'un mes, comptador des de l'endemà de la notificació, davant del conseller de Justícia i Benestar Social, o qualsevol altre recurs que estime procedent.   
  
València, 22 de març de 2013.- El secretari autonòmic de Justícia: Antonio Gastaldi Mateo.